सरकार से 85वां संविधान संशोधन लागू करने की मांग
ऑलहरियाणा शेड्यूल कास्ट इंप्लाइज फेडरेशन की ओर से रविवार को सफीदों रोड स्थित गुरु रविदास धर्मशाला में एक दिवसीय कैडर कैंप का आयोजन किया गया। इसकी अध्यक्षता राज्य प्रधान रामकुमार रंगा ने की। संचालन राज्य महासचिव चंद्रमोहन ने किया। बिजली निगम के एससी-बीसी यूनियन के राज्य प्रधान देशराज ने अनुसूचित जाति के कर्मचारियों को उनके संवैधानिक अधिकारों की जानकारी दी। उन्होंने अनुसूचित जाति पिछड़ा वर्ग की सीधी भर्ती में आरक्षण, आरक्षण में रोस्टर नियमों, प्रमोशन में आरक्षण आरक्षण के साथ एक्सीलेटरी सीनियरिटी के बारे में बताया। राज्य प्रधान रामकुमार रंगा ने कहा कि सरकार अनुसूचित जाति के कर्मचारियों को पदोन्नति में आरक्षण से मिलने वाले लाभ से वंचित कर उन्हें रिवर्ट करने के आदेश जारी कर रही है। 85वां संविधान संशोधन पूरे देश में लागू है। लेकिन हरियाणा में इसको न्यायालय में चुनौती दी जा रही है। उन्होंने सरकार से मांग की है कि प्रदेश में पी राघवेंद्र राव कमेटी की सिफारिश के अनुसार अनुसूचित जाति के कर्मियों को प्रथम श्रेणी तक पदोन्नति में आरक्षण बहाल करे। अनुसूचित जाति पिछड़ा वर्ग के बैकलॉग को विशेष भर्ती अभियान चलाकर भरे। मौके पर दिनेश निबंडिय़ा, सुखदेव भुक्कल, बलबीर ढांडा, पवन भालोट, सुनील पंवार, राजबीर चौपड़ा, दलबीर आहल्याण, रामफल मौजूद रहे।
hin_Deva hin_Deva